Bombina variegata

***Bombina variegata*** é unha especie de anfibio anuro da familia Bombinatoridae que vive esencialmente en Centroeuropa e os Balcáns.

## Descrición 
Os adultos de maior tamaño non chegan a 35&nbsp;mm de lonxitude (machos) ou 55&nbsp;mm (femias), polo que é unha das especies máis pequenas de Archaeobatrachia. O seu dorso é marrón verdoso, frecuentemente con manchas brillantes. O ventre, incluíndo a cara interna dos brazos e os dedos, son dun ton gris azulado a negro azulado con conspicuas manchas amarelo-alaranxadas que cobren a metade de dita superficie, moi rechamantes e características.
Estes anuros teñen un corpo compacto non tan aplanado como *Bombina bombina*. As pupilas son acorazonadas sen tímpanos visibles, a parte superior ten numerosas verrugas.

O canto de apareamento dos machos pode sentirse na primavera tardía e inicios do verán. Como esta especie non ten sacos bucais, o canto é suave.

**Posta**: Os ovos póñenos desde maio ata xuño, agrupados en paquetes laxos de 2 a 30 ovos deixados na herba ou outra vexetación. Teñen unha cor marrón pola cara superior, e marrón máis brillante na cara inferior. O tamaño medio é de 1,5 a 2&nbsp;mm, cunha capa mucosa de 5 a 8&nbsp;mm. 

**Larvas**: As larvas ou cágados teñen un tamaño máximo de 55&nbsp;mm, co final da cola arredondado. Son de cor cincenta sucia.

## Distribución 
É unha especie estreitamente asociada coa auga. Orixinariamente vivía ao longo de regatos e ríos, dependendo da dispoñibilidade de auga. Baixo a influencia humana o seu hábitat segue dependendo da dispoñibilidade de pequenos corpos de auga en terra lamosa, como rodeiras deixadas por tractores, charcos, e gavias. A maioría destas zonas son ricas en vexetación e están libres de depredadores e especies competidoras. O quecemento destes pequenos corpos de auga asegura o desenvolvemento rápido de embrións e larvas. 
A elevada mobilidade dos xuvenís permite a dispersión desta especie a novas zonas axeitadas. En terra procuran refuxio debaixo de rochas, madeira morta e gretas. Prosperan en zonas montañosas e outeiros de Europa central e meridional como o val do alto Rhin.

Esta especie encóntrase en Europa entre os 100 e 2100&nbsp;m de altitude nos seguintes países:
Francia, Bélxica, Luxemburgo, Países Baixos, Alemaña, Suíza, norte de Italia, Austria, Chequia, Polonia, Eslovaquia, Hungría, Eslovenia, Croacia, Bosnia e Hercegovina, Serbia, Montenegro, Albania, Macedonia do Norte, Grecia, Bulgaria, Romanía e oeste de Ucraína. Está ausente de toda a Península Ibérica, Galicia incluída.

## Ameazas 
* Perda de lugares axeitados para a posta.

## Publicación orixinal 
* Linnaeus, 1758 : *Systema naturae per regna tria naturae, secundum classes, ordines, genera, species, cum characteribus, differentiis, synonymis, locis*, ed. 10, vol. 1 (texto íntegro).

## Galería 

Ficheiro:Bombina variegata1.jpg|Parella en amplexo
Ficheiro:Bombina variegata (Marek Szczepanek).jpg|Obsérvese a pupila acorazonada
Ficheiro:Bombina variegata tadpole Weinsberg 20070708 crop.jpg|Cágado
Ficheiro:Bombina variegata Weinsberg 20080715.jpg|Final da metamorfose
Ficheiro:Bombina-variegata-Lorraine.jpg|O dorso é moi verrugoso.

## Notas 
### Ligazóns externas 
* Fotografías (alemán)
* Máis fotografías 
* Fotografías de Amphienschutz.de 
* Características en www.erdkroete.de 
* Gravacións de audio en Kalerne.net